Sobrarbe

Sobrarbe estas komarko de la nordo de la Provinco Ŭesko, en nordo de la regiono Aragono, en Hispanio. Ĝia administracia ĉefurbo estas Boltaña () dum la ĉefurbo por ekonomia disvolvigo estas Aínsa ().

La ekonomio estas bazita, ĉefe, iam sur agrikulturo kaj brutobredado kaj nun sur turismo. Ĉefaj altiraĵoj estas la montaraj pejzaĝoj de Pireneoj, piedirado, montogrimpado, natura observado ktp.

Krom la hispanan, oni parolas ankaŭ variaĵojn de aragona.

 Municipoj 
Ĝi enhavas jenajn 19 municipojn:
eta|dekstre|400ra|Municipoj de Sobrarbe.

 Abizanda
 Aínsa-Sobrarbe
 Bárcabo
 Bielsa
 Boltaña
 Broto
 Fanlo
 Fiscal
 La Fueva
 Gistaín
 Labuerda
 Laspuña
 Palo
 Plan
 Puértolas
 El Pueyo de Araguás
 San Juan de Plan
 Tella-Sin
 Torla-Ordesa.

 Geografio 
eta|maldekstre|250ra|La valo Ordesa estas unu el plej famaj kaj vizitataj lokoj de la komarko.
Ĝi limas okcidente kun Alto Gállego, oriente kun Ribagorza kaj sude kun Somontano de Barbastro. Ĝi estas inter Ĉepireneo kaj Pireneoj. Ĝi enhavas grandajn arbarojn de miloj da hektaroj. Pro sia aparteco kaj la ĝenerala alurba migrado la komarko perdis grandan parton de la loĝantaro laŭlonge de la 20-a jarcento, nome el pli ol 22 000 loĝantoj komence de la jarcento ĝis malpli ol 7 000 loĝantoj fine de la jarcento; poste iom oni rekuperiĝis ĝis super la limo de la 7 000 loĝantoj ĉefe pro la montara turismo.

Parto de ĝia teritorio estas okupata de la Natura Parko Sierra kaj Cañones de Guara kaj la Natura Monumento de la Pireneaj Glaĉeroj kaj la Nacia Parko Ordesa y Monte Perdido estas tute ene de la komarko.

 La komarko kiel institucio 
La leĝo de la komarkokreo estas la leĝo 5/2003 de la 26-a de februaro 2003. La komarko konstituiĝis en la 26-a de aprilo 2003.

 Vidu ankaŭ 
 Municipoj de la provinco Ŭesko

 Referencoj 

 Eksteraj ligiloj 

 oficiala mapo en pdf
 Komarko Sobrarbe, en comarcaacomarca.com
 Komarkigo de Aragono, Sobrarbe 
 Turismo de Sobrarbe
 Informo aktuala pri la komarko 
 Geologia Heredo de Sobrarbe



Kategorio:Komarkoj de la Provinco Ŭesko